open-index/open-wikipedia-markdown huggingface dataset:
ছিছোরে

***ছিছোরে*** (; ) একটি হিন্দি ভাষার কমেডিধর্মী চলচ্চিত্র, যেটি পরিচালনা করেছেন নিতেশ তেওয়ারি ও পরিচালনা করেছেন সাজিদ নাদিয়াদওয়ালা। চলচ্চিত্রটি নির্মিত হচ্ছে নাদিয়াদওয়ালা গ্র‍্যান্ডসন এন্টারটেইন্টমেন্টের ব্যানারে। চলচ্চিত্রটি ২০১৯ সালের ৬ সেপ্টেম্বর মুক্তি পায়।

## শ্রেষ্ঠাংশে
* সুশান্ত সিং রাজপুত - আন্নি
* শ্রদ্ধা কাপুর - মায়া
* প্রতীক বব্বর - র‌্যাগি
* সিদ্ধার্থ - শিভা
* বরুণ শর্মা - সেক্সা
* তাহির রাজ ভাসিন - ডেরেক
* নাভিন পলিশেঠি - এসিড
* সাহার্শ শুক্ল - বক্সঅফিস
* তুষার পান্ডে - মাম্মি
* প্রশান্ত নারায়ণন
* আফরীন আলভি
* সিদ্ধার্থ থাক্কার

## নির্মাণ
চলচ্চিত্রটির কিছু অংশের চিত্রগ্রহণ সম্পন্ন হয় ভারতীয় প্রযুক্তিবিদ্যা প্রতিষ্ঠান বোম্বেতে। চলচ্চিত্রটির প্রথম ধাপের চিত্রগ্রহণ ২০১৮ সালের ৩০ সেপ্টেম্বর থেকে শুরু হয়ে ৩০ অক্টোবর পর্যন্ত চলে। এরপর দ্বিতীয় ধাপের চিত্রগ্রহণ ১৪ নভেম্বর শুরু হয়ে ১৫ ডিসেম্বর পর্যন্ত চলে।
 এরপর ২০১৯ সালের ৬ সেপ্টেম্বর ছবিটি মুক্তি পায়।

## তথ্যসূত্র

## বহিঃসংযোগ
* 

বিষয়শ্রেণী:২০১৯-এর চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:ফক্স স্টার স্টুডিওসের চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:শ্রেষ্ঠ হিন্দি পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:আত্মহত্যা সম্পর্কে চলচ্চিত্র
বুনের জেলা

**বুনের জেলা** (, ) পাকিস্তানের খাইবার পাখতুনখোয়া প্রদেশের মালকান্দ বিভাগের একটি জেলা। ১৯৯১ সালে একটি জেলা হওয়ার আগ পর্যন্ত, এটি সোয়াত জেলার একটি তহসিল ছিল। জেলাটির প্রধান ভাষা বা মাতৃভাষা হচ্ছে পশতু, যেখানে জনসংখ্যার প্রায় ৯৬.৬% মানুষ এই ভাষায় কথা বলে থাকে।

## প্রশাসন
### তহসিল
বুনের জেলায় বর্তমানে ৬টি তহসিলে রয়েছে:
# দাগার
# গাগরা
# খুদু খেল
# চমলা
# চাগহারজাই
# গাদেজাই

## তথ্যসূত্র

## বহিঃসংযোগ
*Gaju Khan Yusufzai  
*Yusufzai  at Khyber.org

বিষয়শ্রেণী:খাইবার পাখতুনখোয়ার জেলা
বিষয়শ্রেণী:বুনের জেলা
ছলাং

***ছলাং*** একটি হাস্যরসাত্মক হিন্দি চলচ্চিত্র, যেটি পরিচালনা করেছেন হংসল মেহতা এবং অভিনয় করেছেন রাজকুমার রাও ও নুসরত ভরুচা। চলচ্চিত্রটি প্রযোজনা করেছেন অজয় দেবগন, লাভ রঞ্জন ও অঙ্কুর গার্গ। চলচ্চিত্রটি ২০২০ সালে হলে মুক্তি পাওয়ার ছিল। কিন্তু করোনার কারণে এটি সরাসরি  ২০২০ সালের ১৩ নভেম্বর অ্যামাজন প্রাইম ভিডিওতে অনলাইন মুক্তি পায়। এই সিনেমার প্রাথমিক নাম তুররাম খান রাখা হয়েছিল।

## শ্রেষ্ঠাংশে
*রাজকুমার রাও -মহেন্দ্র "মন্টু" সিং হুডা (নীলিমা নীলু মেহরার স্বামী)
*নুসরত ভরুচা - নীলিমা "নীলু" মেহরা
*মোহাম্মদ জিশান আইয়ুব-ইন্দর মোহন সিং (মন্টুর স্কুলের প্রবীণ পিটিআই)
*সৌরভ শুক্লা- হিন্দি প্রাক্তন শিক্ষক এবং মন্টুর স্কুলের প্রিন্সিপাল মি শুক্লা 
*ইলা অরুণ-মন্টুর বিদ্যালয়ের অধ্যক্ষ উষা গহলট  
*সতীশ কৌশিকঅবসরপ্রাপ্ত আইনজীবী ও মন্টুর বাবা কমলেশ সিং হুডা  
* যতীন সরনা-ডিম্পি  (একটি ছোট খাবারের দোকানে রাঁধুনি)
*নমন জৈন-বামনু সিং হুডা (মন্টুর ছোট ভাই এবং সিং স্যারের ছাত্র)  
*গরিমা কৌর- পিংকি যাদব 
*বলজিন্দর কৌর-মন্টুর মা কমলা সিং হুডা  
*সুপর্ণা মারওয়াহ-নীলুর মা সাক্ষী এস মেহরা 
*রাজীব গুপ্ত-নীলুর বাবা সঞ্জয় মেহরা  
## নির্মাণ
*শহিদ*, *সিটিলাইটস*, *আলিগড়* ও *ওমের্তা*র সাফল্যের পর হানসাল মেহতা ও রাজকুমার রাও পঞ্চমবারের মত একই চলচ্চিত্রে যুক্ত হন। এই জুটির চলচ্চিত্র *শহিদ* ভারত সরকার কর্তৃক প্রদত্ত মর্যাদাবান জাতীয় চলচ্চিত্র পুরস্কারের ৬১ তম আসরে সেরা চলচ্চিত্রের পুরস্কার জিতেছিল। *লাভ সেক্স অউর ধোঁকা*র পর এই চলচ্চিত্রের মাধ্যমে দ্বিতীয়বারের মত পর্দা ভাগাভাগি করবেন রাজকুমার রাও ও নুশরাত ভারুচা। চলচ্চিত্রটি প্রযোজনা করছে অজয় দেবগনের অজয় দেবগন ফিল্মস ও লাভ ফিল্মস।

চলচ্চিত্রটির মুখ্য চিত্রগ্রহণ ২০১৮ সালে পূর্ব ভারতে শুরু হয়।

## তথ্যসূত্র

## বহিঃসংযোগ

* 
* 

বিষয়শ্রেণী:২০২০-এর চলচ্চিত্র
বিষয়শ্রেণী:২০২০-এর দশকের হিন্দি ভাষার চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় তিক্ত হাস্যরসাত্মক চলচ্চিত্র
বিষয়শ্রেণী:মুম্বইয়ে ধারণকৃত চলচ্চিত্র
বিষয়শ্রেণী:হরিয়ানায় ধারণকৃত চলচ্চিত্র
বিষয়শ্রেণী:হরিয়ানার পটভূমিতে চলচ্চিত্র
বিষয়শ্রেণী:২০২০-এর তিক্ত হাস্যরসাত্মক চলচ্চিত্র
বিষয়শ্রেণী:কোভিড-১৯ মহামারীর কারণে স্থগিত চলচ্চিত্র
বিষয়শ্রেণী:কোভিড-১৯ মহামারীর কারণে প্রেক্ষাগৃহে মুক্তি না পাওয়া চলচ্চিত্র
বিষয়শ্রেণী:অ্যামাজন প্রাইম ভিডিও মৌলিক চলচ্চিত্র
বিষয়শ্রেণী:বিশাল-শেখর সুরারোপিত চলচ্চিত্র
সায়নী গুপ্ত

**সায়নী গুপ্ত** (জন্ম ৯ অক্টোবর ১৯৮৫) একজন ভারতীয় বাঙালি চলচ্চিত্র অভিনেত্রী। ভারতীয় চলচ্চিত্র ও দূরদর্শন সংস্থান থেকে তিনি স্নাতক সম্পন্ন করেন। ২০১২ সালে *সেকেন্ড ম্যারেজ ডট কম* চলচ্চিত্রে অভিনয়ের মাধ্যমে মাধ্যমে বড় পর্দায় অভিষেক ঘটে তার। এরপর তিনি *[[ফ্যান]]* ও *জলি এলএলবি ২* এর মত চলচ্চিত্রে পার্শ্বচরিত্রে অভিনয় করেছেন।

## চলচ্চিত্রের তালিকা
### চলচ্চিত্র

### ওয়েব সিরিজ

## তথ্যসূত্র

বিষয়শ্রেণী:১৯৮৫-এ জন্ম
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র ও দূরদর্শন সংস্থানের প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:কলকাতার অভিনেত্রী
বিষয়শ্রেণী:পাঞ্জাবি চলচ্চিত্র অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:বাঙালি অভিনেত্রী
বিষয়শ্রেণী:২১শ শতাব্দীর বাঙালি
স্টিভ কারেল

**স্টিভেন জন কারেল** (; জন্ম: ১৬ আগস্ট ১৯৬২) হলেন একজন মার্কিন অভিনেতা, কৌতুকাভিনেতা, লেখক ও পরিচালক। তিনি *দি অফিস* (২০০৫-২০১৩) টিভি ধারাবাহিকে মাইকেল স্কট চরিত্রে অভিনয়ের জন্য অধিক পরিচিত, পাশাপাশি তিনি এই ধারাবাহিকের প্রযোজক, লেখক ও পরিচালকের ভূমিকাও পালন করেন। তিনি এই ধারাবাহিকের ১ম মৌসুমে অভিনয়ের জন্য সেরা হাস্যরসাত্মক টিভি অভিনেতা বিভাগে গোল্ডেন গ্লোব পুরস্কার লাভ করেন।

কারেল ১৯৯৯ থেকে ২০০৫ সাল পর্যন্ত *দ্য ডেইলি শো উইথ জন স্টুয়ার্ট*-এ প্রতিবেদক চরিত্রে কাজ করেন। তার অভিনীত উল্লেখযোগ্য চলচ্চিত্রসমূহ হল *অ্যাঙ্করম্যান: দ্য লিজেন্ড অব রন বুরগান্ডি* (২০০৪), *দ্য ফোর্টি-ইয়ার-ওল্ড ভার্জিন* (২০০৫), *গেট স্মার্ট* (২০০৮), *ক্রেজি, স্টুপিড, লাভ* (২০১১), *দি ইনক্রেডিবল বার্ট ওয়ান্ডারস্টোন* ও *দ্য ওয়ে, ওয়ে ব্যাক* (২০১৩)। এছাড়া তিনি অ্যানিমেটেড চলচ্চিত্র *অভার দ্য হেজ* (২০০৬), *হর্টন হিয়ারস আ হু!* (২০০৮) ও *[[ডেসপিক্যাবল মি (ফ্র্যানসাইজ)|ডেসপিক্যাবল মি]]* ফ্র্যাঞ্চাইজি (২০১০-২০১৭)-এ কণ্ঠ প্রদান করেন।

কারেল নাট্যধর্মী *[[ফক্সক্যাচার]]* (২০১৪) চলচ্চিত্রে কুস্তি কোচ ও খুনী জন এলোথের দ্যু পন্ত চরিত্রে অভিনয় করে শ্রেষ্ঠ অভিনেতা বিভাগে অস্কার, গোল্ডেন গ্লোব ও শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কারের মনোনয়ন লাভ করেন।

## বহিঃসংযোগ

* 
* 
* 

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:২০শ শতাব্দীর মার্কিন কৌতুকাভিনেতা
বিষয়শ্রেণী:২১শ শতাব্দীর মার্কিন কৌতুকাভিনেতা
বিষয়শ্রেণী:ইতালীয় বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:পোলীয় বংশোদ্ভূত মার্কিন ব্যক্তি
বিষয়শ্রেণী:ডেনিসন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ম্যাসাচুসেট্‌সের অভিনেতা
বিষয়শ্রেণী:ম্যাসাচুসেট্‌সের কৌতুকাভিনেতা
বিষয়শ্রেণী:ম্যাসাচুসেট্‌সের চলচ্চিত্র প্রযোজক
বিষয়শ্রেণী:ম্যাসাচুসেট্‌সের চিত্রনাট্যকার
বিষয়শ্রেণী:মার্কিন কৌতুকাভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:মার্কিন রোমান ক্যাথলিক
বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক টিভি ধারাবাহিক) বিজয়ী
বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী
বিষয়শ্রেণী:রাইটার্স গিল্ড অব আমেরিকা পুরস্কার বিজয়ী
বিষয়শ্রেণী:২০শ শতাব্দীর মার্কিন কৌতুকাভিনয়শিল্পী
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:২০শ শতাব্দীর মার্কিন চিত্রনাট্যকার
বিষয়শ্রেণী:২১শ শতাব্দীর মার্কিন কৌতুকাভিনয়শিল্পী
বিষয়শ্রেণী:২১শ শতাব্দীর মার্কিন চিত্রনাট্যকার
বিষয়শ্রেণী:মার্কিন টেলিভিশন পরিচালক
বিষয়শ্রেণী:মার্কিন টেলিভিশন প্রযোজক
চিত্রাল জেলা

**চিত্রল জেলা** () পাকিস্তানের খাইবার-পাখতুনখোয়া প্রদেশে অবস্থিত একটি বৃহত্তম জেলা, যার আয়তন ১৪,৮৫০ বর্গ কিমি। মালকান্দ বিভাগের অন্যতম অংশ হিসেবে এটি পাকিস্তানের সবথেকে উত্তরতম জেলা।

ভৌগোলিক অবস্থান অনুযায়ী জেলাটির পূর্ব ও পশ্চিমে আফগানিস্তানের কুনার, বাদাকশন এবং নুরিস্তান প্রদেশগুলির সাথে পূর্বদিকে, গিলগিট-বালিস্তান পূর্ব সীমান্তে,  দক্ষিণে সোয়াত ও দিরের খাইবার-পাখতুনখোয়া জেলার সাথে সীমান্ত ভাগ করেছে।

## জনসংখ্যার উপাত্ত
জেলাটির জনসংখ্যা ছিল প্রায় ৪১৪,০০০ জন। সাধারণত জনসংখ্যার প্রধান সম্প্রদায় হচ্ছে খো, যারা খোয়ার ভাষায় কথা বলে থাকেন, এছাড়াও ইয়াসিন, গিলগিট, দির ও সোয়াতের অংশগুলিতে ভাষাটি ব্যবহার করে থাকে। এছাড়াও চিত্রল কালাস সম্প্রদায়ের অঞ্চল হিসেবে পরিচিত, যারা বুমবুরেট এবং চিত্রল শহরে দক্ষিণ-পশ্চিমে ২টি দূরবর্তী উপত্যকায় বসবাস করে থাকে।

## প্রশাসন
চিত্রল জেলাটি ২৪ টি ইউনিয়ন পরিষদ এবং ২টি তহসিল নিয়ে গঠিত হয়েছে:

* চিত্রল
* মাসতুজ

## তথ্যসূত্র

## বহিঃসংযোগ
* Municipal Website

বিষয়শ্রেণী:চিত্রাল জেলা
বিষয়শ্রেণী:খাইবার পাখতুনখোয়ার জেলা
ক্রেসকোগ্রাফ

**ক্রেসকোগ্রাফ**() উদ্ভিদের বৃদ্ধিমাপক যন্ত্র। বিংশ শতকের শুরুর দিকে আচার্য জগদীশচন্দ্র বসু এটি আবিষ্কার করেন। কলকাতার বসু বিজ্ঞান মন্দিরে ক্রেস্কোগ্রাফের একটি মডেল সংরক্ষিত আছে।

জগদীশচন্দ্র বসু ঘড়ির যন্ত্রাংশ ও ধোঁয়া সিঞ্চিত কাচের প্লেটের মাধ্যমে এই যন্ত্রটি তৈরি করেন। তিনি এটির সাহায্যে গাছের অগ্রভাগের বৃদ্ধি পরিমাপ করার উপায় আবিষ্কার করেন। এমনকি এই যন্ত্র গাছের বৃদ্ধির পরিমাণ ভালো করে বোঝার জন্য দশ হাজার গুণ বিবর্ধনও করার দেখাতে পারে। কয়েক সেকেন্ড পরপর কাচের প্লেটে দাগ পরার ব্যবস্থা করেছিলেন। বিভিন্ন উদ্দীপকের উপস্থিতিতে বৃদ্ধি কীরূপ হয় তার প্রদর্শনও করেছিলেন। তিনি তাপমাত্রা, রাসায়নিক পদার্থ, গ্যাস ও তড়িৎ প্রবাহের উপস্থিতিতে পরীক্ষাটি করেছিলেন। যেসকল উপাদান গাছের বৃদ্ধি পরিমাপ করে সেগুলি হলো, একটি পার্থক্যসূচক ট্রান্সফরমার এবং একটি চলমান কোর যা দুটি বিন্দুর মধ্যে সংযুক্ত থাকে।

বৈদ্যুতিক ক্রেসকোগ্রাফ যন্ত্রটি এক ইঞ্চির দশ লক্ষ ভাগ পর্যন্ত পরিমাপ করতে পারে। যদিও এটিকে মূলত এক সহস্রাংশ  থেকে দশ সহস্রাংশ পাল্লার মধ্যে ব্যবহার করা হয়। উদ্ভিদের বৃদ্ধি লিপিবদ্ধ করতে যন্ত্রটি ১০,০০০,০০০ পরিসরের ছোট আন্দোলন বা গতিবিধিও পরিমাপ করতে সক্ষম।

## তথ্যসূত্র

বিষয়শ্রেণী:উদ্ভিদবিজ্ঞান
বিষয়শ্রেণী:ভারতীয় উদ্ভাবন
বিষয়শ্রেণী:বাংলাদেশী উদ্ভাবন
বিষয়শ্রেণী:মাত্রা পরিমাপক যন্ত্র
আর্টিকেল ১৫

***আর্টিকেল ১৫*** একটি ভারতীয় চলচ্চিত্র যেটি পরিচালনা করেছেন অনুভব সিনহা ও পরিচালনায় করেছে বেনারস মিডিয়া ওয়ার্কস। চলচ্চিত্রটিতে অভিনয় করেছেন আয়ুষ্মান খুরানা, ইশা তালওয়ার, সায়ানী গুপ্তা, কুমুদ মিশ্রা ও মনোজ পাহওয়া। চলচ্চিত্রটি ভারতীয় সংবিধানের ১৫ নম্বর অনুচ্ছেদ অবলম্বনে বানানো হয়েছে, যেটি জাতি,ধর্ম,বর্ণ,গোত্র,লিঙ্গ নির্বিশেষে সকল ভারতীয় নাগরিককে সমান অধিকার প্রদান করেছে। চলচ্চিত্রটি মুখ্য ভূমিকায় অভিনয় করেছেন আয়ুষ্মান খুরানা। তিনি চলচ্চিত্রে একজন পুলিশ অফিসারের ভূমিকায় অভিনয় করেছেন।

## শ্রেষ্ঠাংশে
* আয়ুষ্মান খুরানা
* ইশা তালওয়ার
* সায়নী গুপ্ত
* কুমুদ মিশ্রা
* মনোজ পাহওয়া
* নাসার
* আশিস বর্মা
* প্রার্থণা ভেহেরে
* শশাঙ্ক শিন্ডে
* সুশীল পান্ডে
* শংকর যাদব
* শুভ্রজ্যোতি ভারত
* রঞ্জিনী চক্রবর্তী
* মোহাম্মদ জিশান আইউব
* মির সরোয়ার

## নির্মাণ
চলচ্চিত্রটির গল্প ভারতের সামাজিক-রাজনৈতিক অবস্থার উপর ভিত্তি করে বানানো।৬ মাস ধরে গবেষণা করে সত্য ঘটনা অবলম্বনে লেখা হয়েছে সিনেমাটির গল্প।

চলচ্চিত্রটির চিত্রগ্রহণ ২০১৯ সালের ১ মার্চে লখনৌতে শুরু হয়। ১৪ মার্চ আয়ুষ্মান খুরানা শুটিং চলাকালীন সময়ের ছবি টুইটারে প্রকাশ করেন।

## তথ্যসূত্র

বিষয়শ্রেণী:২০১৯-এর চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:সত্য ঘটনা অবলম্বনে নাট্য চলচ্চিত্র
বিষয়শ্রেণী:ভারতে সামাজিক বিষয় সম্পর্কে চলচ্চিত্র
বিষয়শ্রেণী:ভারতীয় অপরাধমূলক নাট্য চলচ্চিত্র
বিষয়শ্রেণী:লখনউয়ে ধারণকৃত চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:সত্য ঘটনা অবলম্বনে ভারতীয় চলচ্চিত্র
বিষয়শ্রেণী:ভারতের সংবিধান
বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র
নিম্ন দির জেলা

**নিম্ন দির জেলা** (, ) পাকিস্তানের খাইবার পাখতুনখোয়া প্রদেশের মালকান্দ বিভাগের একটি জেলা। টাইমগরা শহরটি হচ্ছে জেলাটি প্রধান সদর দফতর এবং বৃহত্তম শহর। অন্যদিকে দ্বিতীয় বৃহত্তম শহর চকদরা।

## প্রশাসন
জেলা প্রশাসনিকভাবে ৭টি তহসিল, আদেনজাই, টাইমগরা, বালাম্বাট, খাল, মুন্ডা, সামার বাগ এবং লাল কিলা ময়দান, যার মধ্যে থেকে মোট ৪১টি ইউনিয়ন পরিষদ রয়েছে। নিম্ন দিরে মোট ৭টি তহসিল রয়েছে:

## আরো দেখুন
ডেরা ইসমাইল খান

## তথ্যসূত্র

## বহিঃসংযোগ
*Khyber-Pakhtunkhwa Government website section on Lower Dir

বিষয়শ্রেণী:খাইবার পাখতুনখোয়ার জেলা
বিষয়শ্রেণী:নিম্ন দির জেলা
চীনে শিখধর্ম

শিখরা চীনে সংখ্যালঘু ধর্মীয় সম্প্রদায়। দেশটিতে শিখদের আগমন ঘটে পূর্ব ভারতের পাঞ্জাব প্রদেশ থেকে।

## ইতিহাস
অষ্টাদশ ও ঊনবিংশ শতাব্দীতে ব্রিটিশরা অনেক পাঞ্জাবি শিখকে সাংহাই নগর পুলিশ  ও হংকং পুলিশে কাজ করার জন্য নিয়োগ প্রদান করেছিল। চীনে শিখ ধর্মের যাত্রা তখন থেকেই আরম্ভ হয়।

## গুরুদুয়ারা
চীনে গুরুদুয়ারার সংখ্যা হাতেগোণা। তন্মধ্যে উল্লেখযোগ্য হল: 
*গুরুদুয়ারা সাংহাই - সাংহাই 
*খালসা দিওয়ান - হংকং

## তথ্যসূত্র

বিষয়শ্রেণী:শিখধর্ম
বিষয়শ্রেণী:চীন
বিষয়শ্রেণী:চীনে ধর্ম
পাকিস্তান শিখ কাউন্সিল

**পাকিস্তান শিখ কাউন্সিল** একটি শিখ সংগঠন, যা দেশটিতে বসবাসকারী শিখদের অধিকার নিয়ে কাজ করে। সংগঠনটিতে সরদার রমেশ সিং অরোরা প্যাট্রন-ইন-চিফ,সরদার তারা সিং সভাপতি,আরশাদ জি সিং সহসভাপতি এবং করণ সিং রাই সাধারণ সম্পাদক হিসেবে কর্মরত আছেন। সংগঠনটির প্রধান কার্যালয় করাচীতে অবস্থিত।

## তথ্যসূত্র

বিষয়শ্রেণী:শিখধর্ম
বিষয়শ্রেণী:পাকিস্তান
বিষয়শ্রেণী:পাকিস্তান ভিত্তিক ধর্মীয় সংগঠন
বিষয়শ্রেণী:শিখ সংগঠন
শাংলা জেলা

**শাংলা জেলা** (, ) পাকিস্তানের খাইবার পাখতুনখোয়া প্রদেশের মালকান্দ বিভাগের একটি জেলা। জেলাটি সদর দপ্তর বা রাজধানী আলপুরিতে অবস্থিত। এটি পূর্বে সোয়াত জেলার একটি উপবিভাগ ছিল, কিন্তু ১৯৯৫ সালের ১০ জুলাই তারিখে এটি একটি জেলায় উন্নিত করা হয়েছিল। জেলাটির মোট এলাকা হচ্ছে ১,৫৮৬ বর্গ কিলোমিটার।

শাংলায় তিনটি উপবিভাগ রয়েছে: 
* আলপুরী, 
* পুরান 
* ও বেশম তহসিল।

## অবস্থান
ভৌগোলিক অবস্থান অনুযায়ী জেলাটির উত্তরে কোহিস্তান জেলা, পশ্চিমে বট্টগ্রাম জেলা এবং তরঘার জেলা, পশ্চিমে সোয়াত জেলা এবং দক্ষিণে বানার জেলা দ্বারা বেষ্টিত।

## জনসংখ্যা
২০১৭ সালের আদমশুমারীর হিসাব অনুযায়ী, জেলাটির জনসংখ্যার ছিল প্রায় ৭৫৭,৮১০ জন যেটি জনসংখ্যার ঘনত্ব প্রতি বর্গ কিলোমিটারে দাড়ায় ৪৮০ জন।১৯৯৮ সালের আদমশুমারি অনুসারে, জেলাটির জনসংখ্যা ছিল প্রায় ৪৩৫,৫৬৩ জন, যেখানে গড় বার্ষিক বৃদ্ধির হার ছিল ৩.৩% এবং জনসংখ্যার ঘনত্ব প্রতি বর্গ কিলোমিটার ছিল ২৭৪ জন। মোট পরিবারের সংখ্যা ছিল ৬৪,৩৯১ টি এবং পরিবারের গড় আয়তন ছিল ৮.১ টি।

## তথ্যসূত্র

## গ্রন্থপঞ্জি
*

বিষয়শ্রেণী:খাইবার পাখতুনখোয়ার জেলা
বিষয়শ্রেণী:শাংলা জেলা
বিষয়শ্রেণী:পাকিস্তানের ইতিহাস
উচ্চ দির জেলা

**উচ্চ দির জেলা** (, ) পাকিস্তানের খাইবার পাখতুনখোয়া প্রদেশের মালকান্দ বিভাগের একটি জেলা। জেলাটির প্রধান সদর দপ্তর হচ্ছে দির নামক শহর।

## প্রশাসন
উচ্চ দির জেলা ৩টি তহসিল নিয়ে গঠিত হয়েছে:
* দি
* লারজাম
* শিরিঙ্গল
* ওয়ারি

## শহর
প্রধান রাস্তা বরাবর অবস্থিত দির এবং দ্রুত বর্ধনশীল বাজারের কয়েকটি শহর ব্যতীত জনসংখ্যা এবং তার উপনদীগুলির গভীর সংকীর্ণ উপত্যকায় প্রায় ১২০০ টিরও বেশি গ্রামে ছড়িয়ে পড়েছে।

এর মধ্যে কিছু উল্লেখযোগ্য গ্রাম হচ্ছে:

* খাস দির
* রঘনো দারা-জেলা
* উসেরি
* সান্দাওয়াল
* হাত্তান
* বারওয়াল বান্দাই
* কাশকরে
* বেনার
* নুসরাত
* বেন শাহী
* সুনাই
* কায়ের
* পাটো
* কালকোট
* পাট্রোক
* শেরিঙ্গল
* ডুগ দারা
* বারাওয়াল
* গান্ধীগর
* কাতান
* তুরমাং
* দারোরা
* গানোরি
* শালকানি
* ওয়ারী
* কাকাদ

## তথ্যসূত্র


বিষয়শ্রেণী:খাইবার পাখতুনখোয়ার জেলা
ইয়োইচি মিতা

**ইয়োইচি মিতা**( ১৯ ডিসেম্বর ১৮৯২ – ২৯ মে ১৯৮৩) একজন জাপানি মুসলমান ছিলেন, যাকে জাপানি ভাষায় পবিত্র কুরআনের প্রথম অনুবাদক হিসেবে ধরা হয়।

## জন্ম
ইয়োইচি মিতা ১৮৯২ সালের ডিসেম্বর মাসের ১৯ তারিখে জাপানের ইয়ামাগুচিতে জন্মগ্রহণ করেন।

## মৃত্যু
১৯৮৩ সালের ৩০ মে তিনি পরলোকগমন করেন।

## প্রকাশিত বই
* *ইসুরামু রিকাই নো তামে নি* (বাংলা:*ইসলামকে বোঝার জন্য*)
* *সাহাবা মনোগাতারি* (বাংলা:*সাহাবাদের গল্প*)
* *ইসুরামু ইয়োমোন* (বাংলা:*ইসলাম পরিচিতি*)

## তথ্যসূত্র

বিষয়শ্রেণী:১৮৯২-এ জন্ম
বিষয়শ্রেণী:১৯৮৩-এ মৃত্যু
বিষয়শ্রেণী:কুরআন অনুবাদক
বিষয়শ্রেণী:কুরআনের জাপানি অনুবাদক
বিষয়শ্রেণী:ইসলামে ধর্মান্তরিত
বিষয়শ্রেণী:কুরআন বিষয়ক অসম্পূর্ণ নিবন্ধ
বিষয়শ্রেণী:জাপানি মুসলিম
কুক দ্বীপপুঞ্জে ইসলাম

ইসলাম ধর্মাবলম্বীরা নিউজিল্যান্ডের কুক দ্বীপপুঞ্জে সংখ্যালঘু ধর্মীয় সম্প্রদায়। অঞ্চলটিতে ঠিক কতজন মুসলমান বাস করেন তা জানা কষ্টকর, কেননা দেশটির আদমশুমারিতে আলাদা করে ইসলাম ধর্মাবলম্বী জনগোষ্ঠীর সংখ্যা প্রকাশ করা হয় না। এটা ধারণা করা হয় যে, প্রায় ১৫,০০০ মানুষ অধ্যুষিত কুক দ্বীপপুঞ্জের ০.০৬% মানুষ মুসলিম।
অঞ্চলটিতে কোন মসজিদ না থাকার দরুন অঞ্চলটিতে ইসলামের আগমনকাল সম্পর্কে জানা যায় না। তাতিয়ানা কাউটাই সেইসব কুক দ্বীপপুঞ্জবাসীদের মধ্যে অন্যতম, যারা অঞ্চলটির প্রথম দিককার মুসলমান।

বর্তমানে,অঞ্চলটি ইসলাম ধর্মাবলম্বীরা অল্পসংখ্যক হলেও এই জনগোষ্ঠীর সংখ্যা দ্রুতগতিতে বাড়ছে।

## তথ্যসূত্র

বিষয়শ্রেণী:নিউজিল্যান্ড
বিষয়শ্রেণী:দেশ অনুযায়ী ইসলাম
বিষয়শ্রেণী:নির্ভরশীল অঞ্চলগুলোতে ইসলাম
বিষয়শ্রেণী:ওশেনিয়ায় ইসলাম
বিষয়শ্রেণী:নিউজিল্যান্ডে ইসলাম
চরসাদ্দা জেলা (পাকিস্তান)

**চরসাদ্দা জেলা** (, ) পাকিস্তানের খাইবার পাখতুনখোয়া প্রদেশের পেশোয়ার বিভাগের একটি জেলা। ১৯৯৮ সালে পৃথক জেলা হিসাবে প্রতিষ্ঠার পূর্বে এটি পেশোয়ার জেলার একটি তহসিল ছিল। জেলাটিতে পশতুন সম্প্রদায়ের জনসংখ্যা বেশির ভাগই রয়েছে। জেলাটির প্রধান সদর দপ্তর হচ্ছে চরসদ্দা নামক শহর, যেটি পেশোয়ারের প্রাক্তন মহানগর অঞ্চলের অংশ ছিল।

## জনসংখ্যার উপাত্ত
২০১৭ সালের আদমশুমারীর হিসাব অনুযায়ী, চরসাদ্দা জেলার জনসংখ্যা ছিল প্রায় ১,৬১৬,১৯৮ জন। বছরের সরকারী হিসাব অনুসারে চরসাদ্দা জেলার জনসংখ্যা নিচের ছকে দেখানো হয়েছে।[




১৯৯৮ সালের আদমশুমারীর হিসাব অনুসারে জনসংখ্যা ছিল ১০,২২,০০০ জন যার মধ্যে ১৯% শহুরে বসবাসকারী ছিল। প্রধান ভাষা পশতু, যেখানে জনসংখ্যার প্রায় ৯৯.৪% ব্যবহার করে থাকে।

## প্রশাসন
জেলা প্রশাসনিকভাবে মোট ৩টি তহসিলে বিভক্ত করা হয়েছে যার মধ্যে ৫৮টি ইউনিয়ন পরিষদ রয়েছে:

## তথ্যসূত্র

## গ্রন্থপঞ্জি
*

বিষয়শ্রেণী:খাইবার পাখতুনখোয়ার জেলা
বিষয়শ্রেণী:চরসাদ্দা জেলা, পাকিস্তান
বিষয়শ্রেণী:পাকিস্তানের ইতিহাস
সোয়াবি জেলা

**সোয়াবি জেলা** (, ) পাকিস্তানের খাইবার পাখতুনখোয়া প্রদেশের মর্দান বিভাগের একটি জেলা। এটি সিন্ধু নদী ও কাবুল নদীগুলির বরাবর অবস্থিত। ১৯৮৮ সালে জেলার হিসেবে গঠিত হওয়ার আগ পর্যন্ত এটি মর্দান জেলার একটি তহসিল ছিল। % জনসংখ্যার প্রায় ৯৬% মানুষই পশতু ভাষা তাদের প্রথম ভাষা বা মাতৃভাষা হিসাবে ব্যবহার করে থাকে।

## জনসংখ্যার উপাত্ত
২০১৭ সালের আদমশুমারীর হিসাব অনুযায়ী, জেলাটির জনসংখ্যা ছিল প্রায় ১,৬২৪,৬১৬ জন। বছরের সরকারী হিসাব অনুসারে সোয়াবি জেলার জনসংখ্যা নিচের ছকে দেখানো হয়েছে।

## প্রশাসন
বর্তমানে সোয়াবি জেলা ৪টি তহসিল নিয়ে গঠিত হয়েছে:
* সোয়াবি তহসিল
* তোপি তহসিল
* লাহোর তহসিল
* রাজ্জার তহসিল

## তথ্যসূত্র

## গ্রন্থপঞ্জি
*

বিষয়শ্রেণী:সোয়াবি জেলা
বিষয়শ্রেণী:খাইবার পাখতুনখোয়ার জেলা
মর্দান জেলা

**মর্দান জেলা** (, ) পাকিস্তানের খাইবার পাখতুনখোয়া প্রদেশের মর্দান বিভাগের একটি জেলা। জেলাটির নামকরণ করা হয় মর্দান শহরের নামানুসারে, যেটি জেলাটির প্রধান সদর দপ্তর হিসেবে পরিচালিত হয়ে থাকে। জেলাটি কৃষি শিল্পের জন্য বিখ্যাত এবং তখত ভাই, জামাল গরহি ও সওয়াল দের মত প্রত্নতাত্ত্বিক স্থানগুলির জন্য সুপরিচিত।

## জনসংখ্যা
২০১৭ সালের আদমশুমারীর হিসাব অনুযায়ী মর্দান জেলার জনসংখ্যা ছিল প্রায় ২,৩৭৩,০৬১ জন। বছরের সরকারী হিসাব অনুসারে মর্দান জেলার জনসংখ্যা নিচের ছকে দেখানো হয়েছে।




*ইব্রাহীম পেশওয়ারী

## প্রশাসন
মর্দান জেলাটি প্রশাসনিকভাবে ৪টি তহসিলে বিভক্ত:

* মর্দান তহসিল
* তখন ভাই তহসিল
* কাটলং তহসিল
* রুস্তম তহসিল

## তথ্যসূত্র

## বহিঃসংযোগ
*Mardan City Map

বিষয়শ্রেণী:খাইবার পাখতুনখোয়ার জেলা
বিষয়শ্রেণী:মর্দান জেলা
হাউজফুল ৪

***হাউজফুল ৪*** একটি হাস্যরসাত্মক হিন্দি চলচ্চিত্র, যেটি পরিচালনা করেছেন ফারহাদ সামজি, প্রযোজনা করেছেন সাজিদ নাদিয়াদওয়ালা। চলচ্চিত্রটি নাদিয়াদওয়ালা গ্র‍্যান্ডসন এন্টারটেইনমেন্টের ব্যানারে নির্মিত হয়েছে। চলচ্চিত্রটি *[[হাউজফুল (চলচ্চিত্র ধারাবাহিক)|হাউজফুল]]* ফ্র‍্যাঞ্চাইজির চতুর্থ কিস্তি। *হাউজফুল* ফ্র‍্যাঞ্চাইজির আগের তিনটি চলচ্চিত্রের মত এটির পরিচালক সাজিদ খান এই চলচ্চিত্রে যুক্ত নেই। তাঁর মতে, চলচ্চিত্রটি বলিউডে হাস্যরসাত্মক ঘরানার চলচ্চিত্রগুলোর মাঝে সবচেয়ে ব্যয়বহুল চলচ্চিত্র হতে চলেছে। চলচ্চিত্রটি ২০১৯ সালের দিওয়ালি উৎসবে মুক্তি পায়।

## অভিনয়ে
* অক্ষয় কুমার - হর্ষিত "হ্যারি" সিনহা / রাজকুমার বালা দেব সিং
* রিতেশ দেশমুখ - রোহান "রায়" সিনহা / বাংদু মহারাজ
* ববি দেওল - কবির "ম্যাক্স" সিনহা / ধরমপুত্র
* কৃতি স্যানন - কৃতি ঠাকরল / রাজকুমারী মধু
* পূজা হেগড়ে - পূজা ঠাকরল / রাজকুমারী মালা
* কৃতি খরবন্দা - নেহা ঠাকরল / রাজকুমারী মীনা
* রানা দজ্ঞুবাতি - জয় সিং ভাল্লাদেভা
* ক্রিস্টাইন ফ্রসেথ - সায়না
* চাংকি পান্ডে - আখরি পাস্তা
* বোমান ইরানি - বাটুক প্যাটেল
* শারাদ কেলকার
* জনি লিভার 
* জেমি লিভার
* প্রদীপ রাওয়াত
* সৌরভ শুক্লা

## সমালোচনা
পরিচালক সাজিদ খানের এই চলচ্চিত্র পরিচালনার কথা থাকলেও, ভারতে 'মি টু আন্দোলন' চলাকালে তার বিরুদ্ধে যৌন হয়রানির অভিযোগ আনেন অভিনেত্রী সালোনি চোপড়া,র‍্যাচেল হোয়াইয় ও সাংবাদিক কেমা উপাধ্যায়। এই অভিযোগের দরুন সাজিদ খান চলচ্চিত্রটি পরিচালনা না করার ঘোষণা দেন এবং অক্ষয় কুমার এক টুইট বার্তায় জানান যে, তিনি এই চলচ্চিত্রে তাঁর চরিত্রের চিত্রগ্রহণ বাতিল করেছেন ও তিনি অভিযুক্ত কোন ব্যক্তির অধীনে কাজ করবেন না, যতক্ষণ না পর্যন্ত সেই ব্যক্তি অভিযোগের তদন্ত শেষে নির্দোষ প্রমাণিত না হয়। এরপরে নানা পাটেকর তনুশ্রী দত্ত কর্তৃক আনীত যৌন হয়রানির অভিযোগের দরুন সরে দাঁড়ান।

অতঃপর, ফারহাদ সামজি, যিনি হাউজফুল ৩ এর অন্যতম পরিচালক ছিলেন, তিনি সাজিদ খানের পরিবর্তে *হাউজফুল* ফ্র‍্যাঞ্চাইজির চতুর্থ কিস্তিতে পরিচালক হিসেবে নিযুক্ত হন।

## তথ্যসূত্র

## বহিঃসংযোগ

বিষয়শ্রেণী:২০১৯-এর ভারতীয় চলচ্চিত্র
বিষয়শ্রেণী:২০১৯-এর চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:ভারতীয় ধারাবাহিক চলচ্চিত্র
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:২০১০-এর দশকের সিক্যুয়াল চলচ্চিত্র
বিষয়শ্রেণী:লন্ডনের পটভূমিতে চলচ্চিত্র
বিষয়শ্রেণী:প্রাচীন ভারতের পটভূমিতে চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:পুনর্জন্ম সম্পর্কিত চলচ্চিত্র
বিষয়শ্রেণী:লন্ডনে ধারণকৃত চলচ্চিত্র
বিষয়শ্রেণী:মুম্বইয়ে ধারণকৃত চলচ্চিত্র
বিষয়শ্রেণী:২০১৯-এর হাস্যরসাত্মক চলচ্চিত্র
বিষয়শ্রেণী:ফক্স স্টার স্টুডিওসের চলচ্চিত্র
বিষয়শ্রেণী:ভারতীয় ঐতিহাসিক হাস্যরসাত্মক চলচ্চিত্র
ভুলোহাম

***ভুলোহাম*** (, ) ২০১৫ সালে মুক্তিপ্রাপ্ত ভারতীয় তামিল ভাষার চলচ্চিত্র। এর পরিচালক এন. কল্যাণাকৃষ্ণান এবং প্রযোজনা প্রতিষ্ঠান অস্কার ফিল্মস। চলচ্চিত্রটিতে কেন্দ্রীয় চরিত্রে  জয়ম রবি ও তৃষা কৃষ্ণন এবং খলনায়ক চরিত্রে প্রকাশ রাজ ও নাথান জোনস্ অভিনয় করেছেন।

## কাহিনী
উত্তর মাদ্রাজে বক্সিংয়ের দুটি প্রতিদ্বন্দ্বী দল রয়েছে: ইরুম্বু মনিথর রসমানিকাম এবং নত্তু মারুনথু ভাথিয়র। আইএমআর বক্সার মারিপ্পনের ছেলে অরুমুগাম, এবং এনএমভি বক্সার মুুনুসামীর ছেলে ভুলোহাম। এখন, বর্তমানে আইএমআর বক্সার অরুুমগাম (আই এস রাজেশ), আর এন এম ভি বক্সার ভুলোহাম (জয়ম রবি)। এরপর থেকে ভুলোহামের বক্সিং এর যোগ্যতার জন্য লড়াই শুরু।

## কুশীলব
*জয়ম রবি- ভোলহোলাম 
*তৃষা কৃষ্ণন- সিন্ধু 
*প্রকাশ রাজ- দীপক শাহ
*নাথান জোন্স- স্টিভেন জর্জ

## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:২০১০-এর দশকের তামিল ভাষার চলচ্চিত্র
বিষয়শ্রেণী:২০১৫-এর চলচ্চিত্র
বিষয়শ্রেণী:ভারতীয় মারপিটধর্মী চলচ্চিত্র
লিনউড ইসলামিক সেন্টার

**লিনউড ইসলামিক সেন্টার** নিউজিল্যান্ডের ক্রাইস্টচার্চের লিনউডে অবস্থিত একটি মসজিদ। ২০১৮ সালের শুরুর দিকে মসজিদ উদ্বোধন করা হয়েছিল পূর্বে এটি সাবেক গির্জা ছিল বলে জানা যায়। ক্রাইস্টচার্চে উন্মুক্ত করা এটি ছিল দ্বিতীয় মসজিদ।

২০১৯ সালের ১৫ই মার্চ তারিখে, এটি ক্রাইস্টচার্চ মসজিদ হামলায় জড়িত ২টি মসজিদের একটি ছিল। লিনউড এভিনিউ মসজিদে ৭জন নিহত হন এবং বাকীরা গুরুতরভাবে আহত হন।

## তথ্যসূত্র

বিষয়শ্রেণী:নিউজিল্যান্ডের মসজিদ
বিষয়শ্রেণী:ক্রাইস্টচার্চের ধর্মীয় স্থান
বিষয়শ্রেণী:ক্রাইস্টচার্চ মসজিদে গুলিবর্ষণ
আল নূর মসজিদ

**আল নূর মসজিদ** (আরবী: مسجد النور,‎ মসজিদ আল নূর) নিউজিল্যান্ডের ক্রাইস্টচার্চের রিকার্টন এ অবস্থিত একটি বৃহত্তর মসজিদ।

## ইতিহাস
১৯৮৪-৮৫ সালে নির্মাণ করা হয়েছিল। এটি ১৯৯৯ সাল পর্যন্ত বিশ্বের দক্ষিণতম মসজিদ ছিল।

২০০৩ সালে ক্রাইস্টচার্চ মসজিদে "জাতীয় মাওরি মুসলিম দিবস" এর আয়োজন করা হয়েছিল।

২০১৯ সালের ১৫ই তারিখে মসজিদটি ক্রাইস্টচার্চ মসজিদ হামলায় জড়িত ২টি মসজিদের একটি ছিল।

## তথ্যসূত্র

বিষয়শ্রেণী:নিউজিল্যান্ডের মসজিদ
বিষয়শ্রেণী:ক্রাইস্টচার্চের ধর্মীয় স্থান
বিষয়শ্রেণী:নিউজিল্যান্ডের সুন্নি মসজিদ
বিষয়শ্রেণী:গম্বুজসহ মসজিদ
বিষয়শ্রেণী:ক্রাইস্টচার্চ মসজিদে গুলিবর্ষণ
বিষয়শ্রেণী:২০শ শতাব্দীর ওশেনিয়ার মসজিদ
চারবাগ মেট্রো স্টেশন

**চারবাগ মেট্রো স্টেশন** উত্তর প্রদেশের লখনউ শহরের লখনউ মেট্রোর রেড লাইনের উপর অবস্থিত একটি উত্তোলিত মেট্রো স্টেশন।
## গঠন

### স্টেশন বিন্যাস

## সুযোগ-সুবিধা
চারবাগ মেট্রো স্টেশনে এটিএম পরিষেবা উপলব্ধ  রয়েছে। 
## তথ্যসূত্র

বিষয়শ্রেণী:লখনউ মেট্রোর স্টেশন
খাইবার জেলা

**খাইবার জেলা** (, ) পাকিস্তানের খাইবার পাখতুনখোয়া প্রদেশের পেশোয়ার বিভাগের একটি জেলা। ২০১৮ সাল পর্যন্ত, এটি কেন্দ্রীয়ভাবে প্রশাসিত উপজাতীয় অঞ্চলগুলির একটি সংস্থা ছিল, যেখানে খাইবার পাখতুনখোয়ার মাধ্যমে এফএটিএ একত্রিত করে এটিকে একটি জেলা হিসেবে গড়ে তোলে। জেলাটি তিরহ উপত্যকা থেকে পেশোয়ার পর্যন্ত বিস্তৃত। ভৌগোলিক অবস্থান অনুযায়ী জেলাটি পশ্চিমে নঙ্গারহার প্রদেশ, দক্ষিণে ওরাকজাই জেলা, দক্ষিণ পশ্চিমে কুট্টগ্রাম জেলা, পূর্বে পেশোয়ার এবং উত্তরে মোহমান্দ জেলা।

## প্রশাসন
খাইবার জেলায় বর্তমানে ৪টি তহসিলে রয়েছে:.

* বরা তহসিল
* জামরুদ তহসিল
* লান্দি কটাল তহসিল
* মুলা গরি তহসিল

## আরো দেখুন
* কোহাত বিভাগ

## তথ্যসূত্র

## বহিঃসংযোগ
* Homepage for the Political Agent Khyber Agency
* https://web.archive.org/web/20120320073844/http://www.khyber.org/places/2005/KhyberAgency.shtml - Khyber Agency information

বিষয়শ্রেণী:খাইবার পাখতুনখোয়ার জেলা
বিষয়শ্রেণী:খাইবার জেলা
মোহমান্দ জেলা

**মোহমান্দ জেলা** (, ) পাকিস্তানের খাইবার পাখতুনখোয়া প্রদেশের পেশোয়ার বিভাগের একটি জেলা। ২০১৮ সাল পর্যন্ত, এটি কেন্দ্রীয়ভাবে প্রশাসিত উপজাতীয় অঞ্চলের একটি সংস্থা ছিল। এটি ১৯৫১ সালে একটি সংস্থা হিসাবে গঠন করা হয়েছিল। ভৌগোলিক অবস্থান অনুযায়ী জেলাটির উত্তরে বাজৌর জেলা,  দক্ষিণে খাইবার জেলা, পূর্বে মালাকান্দ ও চরসদ্দা জেলা এবং দক্ষিণ পূর্বের পেশোয়ার জেলার সীমানা ঘিরে রেখেছে।

## প্রশাসন
মোহমান্দ জেলাটিতে বর্তমানে ৭টি তহসিলে রয়েছে:

* আম্বার উতমান খেল তহসিল
* হালিম জাই তহসিল
* পিন্দিয়ালি তহসিল
* প্রাণ ঘর তহসিল
* সাফি তহসিল
* উচ্চ মোহমান্দ তহসিল
* যকি ঘুন্দ তহসিল

## জনসংখ্যা
প্রতিবেদন অনুযায়ী মোহমান্দ এজেন্সির বর্তমান জনসংখ্যা প্রায় ৪৬৬,৯৮৪ জন, যেখানে ১.৭৭% হারে এর বার্ষিক বৃদ্ধি হয়। ১৯৯৮ সালের আদমশুমারীর হিসাব অনুযায়ী, জেলাটির জনসংখ্যা ছিল প্রায়৩৩৪,৪৫৩ জন এর মত।

## আরো দেখুন
ডেরা ইসমাইল খান

## তথ্যসূত্র

বিষয়শ্রেণী:খাইবার পাখতুনখোয়ার জেলা
বিষয়শ্রেণী:মোহমান্দ জেলা
এস এম সুলতান বেঙ্গল চারুকলা মহাবিদ্যালয়

**এস এম সুলতান বেঙ্গল চারুকলা মহাবিদ্যালয়** (এছাড়াও **এস এম সুলতান বেঙ্গল আর্ট কলেজ** নামে পরিচিত) বাংলাদেশের নড়াইলে অবস্থিত একটি চারুকলা মহাবিদ্যালয়। বাংলাদেশের জাতীয় বিশ্ববিদ্যালয়ের অধীনে মহাবিদ্যালয়টির শিক্ষা কার্যক্রম পরিচালিত হয়।

## পটভূমি
বিংশ শতাব্দীর বাঙালি অ্যাভা-গার্ড শিল্পী এস এম সুলতানের নামকরণে ২০০৯ সালের ১০ আগস্ট বেঙ্গল ফাউন্ডেশন ও গবেষণা কার্যক্রমের অধীনে
এস এম সুলতান আর্ট কলেজ (পরবর্তীতে এস এম সুলতান বেঙ্গল চারুকলা মহাবিদ্যালয়) প্রতিষ্ঠা করা হয়। সুলতান ছিলেন একজন বাংলাদেশী প্রখ্যাত চিত্রশিল্পী, যিনি সংস্কৃতিতে অবদানের জন্য ১৯৮২ সালে বাংলাদেশের জাতীয় ও দ্বিতীয় সর্বোচ্চ বেসামরিক পুরস্কার একুশে পদক এবং ১৯৯৩ সালে বাংলাদেশের সর্বোচ্চ বেসামরিক সম্মাননা স্বাধীনতা পদক লাভ করেন।

২০০৯ সালে প্রতিষ্ঠানটি গড়ে উঠলেও এটি আনুষ্ঠানিক যাত্রা শুরু করে ২০১৩ সালের ১৫ নভেম্বর। এবং ২০১২-১৩ শিক্ষাবর্ষ থেকে শিক্ষা কার্যক্রম চালু করে। খুলনা বিভাগের নড়াইল জেলার মাছিমদিয়া গ্রামে চিত্রা নদীর তীরে সুলতান কমপ্লেক্সের শিশুস্বর্গ ভবনে অস্থায়ীভাবে মহাবিদ্যালয়টি প্রতিষ্ঠা করা হয়েছিলো। বর্তমানে এই মহাবিদ্যালয়ে চারুকলা বিষয়ে ৫ বছর মেয়াদী স্নাতকোত্তর স্তর পর্যন্ত শিক্ষাক্রম চালু রয়েছে।

## তথ্যসূত্র

## বহিঃসংযোগ
* 

বিষয়শ্রেণী:২০১৩-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:২০১৩-এ বাংলাদেশে প্রতিষ্ঠিত
বিষয়শ্রেণী:নড়াইল জেলার মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:এস এম সুলতান
গুড নিউজ

***গুড নিউজ*** () একটি ভারতীয় চলচ্চিত্র, যেটিতে মুখ্য ভূমিকায় অভিনয় করেছেন অক্ষয় কুমার, কারিনা কাপুর, দিলজিৎ দোসাঞ্ঝ
ও কিয়ারা আডবাণী। চলচ্চিত্রটি পরিচালনা করেছেন রাজ মেহতা।

## অভিনয়ে
*অক্ষয় কুমার
*কারিনা কাপুর
*দিলজিৎ দোসাঞ্ঝ
*কিয়ারা আডবাণী
*জিমি শেরগিল

## নির্মাণ
২০১৮ সালের দিলজিৎ দোসাঞ্ঝ ও কিয়ারা আডবাণী তাদের চরিত্রের চিত্রগ্রহণ শুরু করেন। পরের বছরের জানুয়ারিতে তাদের সাথে যোগ দেন অক্ষয় কুমার ও কারিনা কাপুর।

## মুক্তি
চলচ্চিত্রটি ২০১৯ সালের ২৭ ডিসেম্বর মুক্তি পায়।

## তথ্যসূত্র

বিষয়শ্রেণী:২০১৯-এর চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:২০১৯-এর হাস্যরসাত্মক চলচ্চিত্র
বিষয়শ্রেণী:ভারতীয় হাস্যরসাত্মক চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:সারোগেসি সম্পর্কিত চলচ্চিত্র
বিষয়শ্রেণী:মুম্বইয়ের পটভূমিতে চলচ্চিত্র
বিষয়শ্রেণী:মুম্বইয়ে ধারণকৃত চলচ্চিত্র
বিষয়শ্রেণী:দিল্লিতে ধারণকৃত চলচ্চিত্র
টম, ডিক অ্যান্ড হ্যারি ২

***টম, ডিক অ্যান্ড হ্যারি ২*** একটি হিন্দি চলচ্চিত্র যেটি পরিচালনা করেছেন দীপক তিজোরি। চলচ্চিত্রটিতে মুখ্য ভূমিকায় অভিনয় করেছেন জিমি শেরগিল, আফতাব শিবদাসানি, শারমান জোশি, সানা খান, পূজা চোপড়া ও নাজিয়া হুসাইন। চলচ্চিত্রটি *টম, ডিক অ্যান্ড হ্যারি* চলচ্চিত্রটির সিক্যুয়েল।

## অভিনয়ে
* আফতাব শিবদাসানি - টম
* শারমান জোশি- ডিক 
* জিমি শেরগিল - হ্যারি
* পূজা চোপড়া
* নাজিয়া হুসাইন
* শিভান্যা মাস্তাঞ্জিত কৌর
* সানা খান

## তথ্যসূত্র

বিষয়শ্রেণী:হিন্দি ভাষার চলচ্চিত্র
বিষয়শ্রেণী:ভারতীয় ধারাবাহিক চলচ্চিত্র
বিষয়শ্রেণী:২০২১-এর চলচ্চিত্র
ঘুমকেতু

***ঘুমকেতু*** একটি হাস্যরসাত্মক চলচ্চিত্র, যেটি পরিচালনা করেছেন পুষ্পেন্দ্র মিশ্রা। চলচ্চিত্রটিতে মূল চরিত্রে অভিনয় করেছেন নওয়াজুদ্দীন সিদ্দিকী। এই চলচ্চিত্রের মাধ্যমে এই অভিনেতাকে তৃতীয়বারের মত কোন চলচ্চিত্রে হাস্যরসাত্মক চরিত্রে অভিনয় করতে দেখা যাবে। এই চলচ্চিত্রে অনুরাগ কশ্যপকেও দেখা যাবে, যিনি একজন পুলিশ অফিসারের চরিত্রে অভিনয় করবেন। চলচ্চিত্রটি প্রযোজনা করেছে ফ্যান্টম ফিল্মস ও সনি পিকচার্স রিলিজিং।

## অভিনয়ে
*নওয়াজুদ্দীন সিদ্দিকী
*রাগনি খান্না
*রিচা চাড্ডা
*আদিত্য সিল
*অনুরাগ কশ্যপ
* জিমি শেরগিল
*আমিরা দাস্তুর
*হুমা কুরেশি

## নির্মাণ
নওয়াজউদ্দিন সিদ্দিকি প্রথম ব্যক্তি, যিনি এই সিনেমায় অভিনয়ের জন্য চুক্তিবদ্ধ হয়েছিলেন। তার পর যুক্ত হন অনুরাগ কশ্যপ। চলচ্চিত্রে নওয়াজউদ্দিন সিদ্দিকির সাথে পর্দা ভাগাভাগি করার জন্য চুক্তিবদ্ধ হন অভিনেত্রী রাগনী খান্না।

চলচ্চিত্রটির চিত্রগ্রহণ বেনারসের নিকটবর্তী মির্জাপুর জেলায় শুরু হয়। চলচ্চিত্রটির কিছু অংশের চিত্রগ্রহণ বাদে সম্পূর্ণ চিত্রগ্রহণ সম্পন্ন হয়ে গিয়েছে এবং শেষাংশের চিত্রগ্রহণ মুম্বাইতে হবে।

## তথ্যসূত্র

বিষয়শ্রেণী:হিন্দি ভাষার চলচ্চিত্র
বিষয়শ্রেণী:২০২০-এর চলচ্চিত্র
বিষয়শ্রেণী:২০২০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় হাস্যরসাত্মক নাট্য চলচ্চিত্র
বিষয়শ্রেণী:মুম্বইয়ের পটভূমিতে চলচ্চিত্র
বিষয়শ্রেণী:কোভিড-১৯ মহামারীর কারণে প্রেক্ষাগৃহে মুক্তি না পাওয়া চলচ্চিত্র
বিষয়শ্রেণী:কলাম্বিয়া পিকচার্সের চলচ্চিত্র
বিষয়শ্রেণী:২০২০-এর হাস্যরসাত্মক নাট্য চলচ্চিত্র
বিষয়শ্রেণী:জি৫-এর মৌলিক চলচ্চিত্র
বিষয়শ্রেণী:অমিতাভ বচ্চনের সাংস্কৃতিক চিত্রায়ণ
নওশেরা জেলা

**নওশেরা জেলা** (, ) পাকিস্তানের খাইবার পাখতুনখোয়া প্রদেশের পেশোয়ার বিভাগের একটি জেলা। জেলাটির রাজধানী শহর বা প্রধান সদর দপ্তর হচ্ছে নওশেরা নামক শহর।

## জনসংখ্যার উপাত্ত
২০১৭ সালের আদমশুমারীর হিসাব অনুযায়ী, নওশেরা জেলার জনসংখ্যা ছিল ১,৫১৮,৫৪০ জন, যেখানে ১৯৯৮ সালের আদমশুমারীতে গিয়ে জনসংখ্যা দাড়ায় ৮,৭৪,০০০ জন। বছর অনুযায়ী জেলাটির জনসংখ্যার নিম্নের সারনির মাধ্যমে দেখানো হল।




## প্রশাসন
জেলা প্রশাসনিকভাবে ৩টি তহসিল বিভক্ত।
* নওশেরা তহসিল
* জেহানগিরা তহসিল
* পাববি তহসিল

### ইউনিয়ন পরিষদ
জেলাটিতে ৪৭ টি ইউনিয়ন পরিষদ রয়েছে। এলাকাটির বৃহত্তম ইউনিয়ন পরিষদ হচ্ছে নিজামপুর এবং ক্ষুদ্রতম পরিষদ হচ্ছে পাববি।

## তথ্যসূত্র

## গ্রন্থপঞ্জি
*
*

বিষয়শ্রেণী:খাইবার পাখতুনখোয়ার জেলা
বিষয়শ্রেণী:নওশেরা জেলা
সাইফুল ইসলাম ডিউক

**সাইফুল ইসলাম ডিউক** হচ্ছেন একজন বাংলাদেশ নৌবাহিনীর অবসরপ্রাপ্ত লেফটেন্যান্ট কমান্ডার। তিনি বাংলাদেশের সাবেক প্রধানমন্ত্রী বেগম খালেদা জিয়ার ভাগ্নে।

## পেশা
ডিউক বাংলাদেশ নৌবাহিনীর অবসরপ্রাপ্ত লেফটেন্যান্ট কমান্ডার ছিলেন। তিনি সাবেক প্রধানমন্ত্রী খালেদা জিয়ার ব্যক্তিগত সচিব হিসেবে কাজ করতেন।  ডিউক ও তার শ্যালক ডিরেক্টরেট জেনারেল অব ফোর্সেস ইন্টেলিজেন্স কর্মকর্তা লেফটেন্যান্ট কর্নেল সাইফুল ইসলাম জোয়ারদারকে সাবেক প্রধানমন্ত্রী শেখ হাসিনার ওপর ২০০৪ সালে ঢাকা গ্রেনেড হামলায় জড়িত থাকার অভিযোগে অভিযুক্ত করা হয়।  বাংলাদেশে পালিয়ে আসা, পাকিস্তান ভিত্তিক সন্ত্রাসবাদী গোষ্ঠীর আক্রমণে ব্যবহৃত গ্রেনেডগুলোর প্রধান সরবরাহকারী মাওলানা তাজউদ্দীনকে সাহায্য করার অভিযোগে তাকে গ্রেপ্তার করা হয়। তাকে অন্যান্য অভিযুক্তদের সাথে ১৯ মার্চ ২০১২ সালে অভিযুক্ত করা হয়।   তাকে ২৭ আগস্ট ২০১০ সালে অপরাধ তদন্ত বিভাগ (সিআইডি) গ্রেফতার করে।  তিনি বর্তমানে এই হামলায় তার ভূমিকার জন্য অনুতপ্ত। ২০১৪ সালে তিনি এই মামলায় জামিনে মুক্তি পান।

## ব্যক্তিগত জীবন

ডিউক সাবেক প্রধানমন্ত্রী বেগম খালেদা জিয়ার ভাগ্নে।
খালেদা জিয়ার মেজোবোন সেলিমা ইসলাম ও তার স্বামী অধ্যাপক এম রফিকুল ইসলাম এর ছেলে। তার ভাই রাজনীতিবিদ ইঞ্জিনিয়ার শাহরিন ইসলাম চৌধুরী তুহিন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশী সেনা কর্মকর্তা
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ নৌবাহিনীর সদস্য
বিষয়শ্রেণী:মজুমদার–জিয়া পরিবার
বিষয়শ্রেণী:১৯৬৭-এ জন্ম
প্রেমিক

থাম্ব|প্রেমিক
**প্রেমিক** হল একজন পুরুষ বন্ধু বা সম্পর্ক, যা প্রায়শই একজন নিয়মিত পুরুষ সঙ্গীকে নির্দেশ করে, যার সাথে কোন ব্যক্তি নিষ্কাম, প্রেমের বা যৌন সম্পর্কে জড়িত।  এটি সাধারণত একটি স্বল্পকালীন বোঝাপড়ার সম্পর্ক, যেখানে অন্য উপাধিগুলো (যেমন, *স্বামী, সঙ্গী*) হল দীর্ঘকালীন বোঝাপড়ার সম্পর্কে আরও অধিক ব্যবহৃত হয়।  শব্দটির বিপরীতার্থক নারীবাচক শব্দ হল *[[প্রেমিকা]]*।

## তথ্যসূত্র

বিষয়শ্রেণী:প্রেম
বিষয়শ্রেণী:অন্তরঙ্গ সম্পর্ক
বিষয়শ্রেণী:পুরুষ পরিভাষা
জয়দীপ মুখোপাধ্যায় (চলচ্চিত্র পরিচালক)

**জয়দীপ মুখোপাধ্যায়** একজন বাঙালি চলচ্চিত্র পরিচালক, অভিনেতা এবং লেখক।

## কর্মজীবন
জয়দেব তার কর্মজীবন শুরু করেন ২০০৮ সালে টেলিভিশন সিরিয়াল নাটক পরিচালনার মাধ্যমে। তারপর তিনি আরো দুটি নাটক পরিচালনা করেন। ২০১৬ সালে তিনি জাকির হোসেন সীমান্তের সঙ্গে ইন্দো-বাংলা যৌথ প্রযোজনার থ্রিলার চলচ্চিত্র শিকারী যৌথ প্রকল্পের সাথে চলচ্চিত্র পরিচালক হিসেবে আত্মপ্রকাশ করেন। এটি ২০১৬ সালের সর্বোচ্চ উপার্জনকারী বাংলা চলচ্চিত্র।

## চলচ্চিত্রের তালিকা

## আরও দেখুন
* ইন্দো-বাংলা যৌথ প্রযোজনা

## তথ্যসূত্র



## বহিঃসংযোগ
*     
* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:কলকাতার চলচ্চিত্র পরিচালক
বিষয়শ্রেণী:ভারতীয় টেলিভিশন পরিচালক
রাজীব কুমার বিশ্বাস

**রাজীব কুমার বিশ্বাস** (**রাজীব বিশ্বাস** বা **রাজিব কুমার** নামেও পরিচিত) একজন ভারতীয় চলচ্চিত্র পরিচালক, যিনি বাংলা চলচ্চিত্রে কাজ করে থাকেন।

## ব্যক্তিগত জীবন
বিশ্বাস বাংলা চলচ্চিত্র অভিনেত্রী শ্রাবন্তী চট্টোপাধ্যায়কে বিয়ে করেন।

## চলচ্চিত্রের তালিকা

## তথ্যসূত্র


বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় চলচ্চিত্র পরিচালক
বিষয়শ্রেণী:বাঙালি চলচ্চিত্র পরিচালক
বিষয়শ্রেণী:জীবিত ব্যক্তি
বিষয়শ্রেণী:কলকাতার চলচ্চিত্র পরিচালক
বিষয়শ্রেণী:২১শ শতাব্দীর ভারতীয় ব্যক্তি
বঙ্গীয় বিজ্ঞান পরিষদ

**বঙ্গীয় বিজ্ঞান পরিষদ** ভারতীয় বৈজ্ঞানিক সংস্থাগুলির অগ্রগতির পথপ্রদর্শক। বিজ্ঞানকে জনমানবের কাছে পরিচিত করে তোলার ক্ষেত্রে বঙ্গীয় বিজ্ঞান পরিষদের ভূমিকা অনস্বীকার্য। ভারতের জাতীয় স্তরের অধ্যপক ও বিখ্যাত বিজ্ঞানী সত্যেন্দ্রনাথ বসু ১৯৪৮ খ্রিষ্টাব্দে বঙ্গীয় বিজ্ঞান পরিষদ প্রতিষ্ঠা করেন। স্বাধীন ভারতে বিজ্ঞান বিষয়ক আন্দোলনের সূচনা হয় বঙ্গীয় বিজ্ঞান পরিষদের হাত ধরে।

## ইতিহাস
স্বাধীনতা আন্দোলনের সময় থেকেই ভারতবর্ষে বিজ্ঞানের অগ্রগতির প্রয়োজন অনুভূত হয়। তৎকালীন সময়ে বিভিন্ন বিজ্ঞানী তথা মেঘনাদ সাহা, হোমি জাহাঙ্গীর ভাভা, প্রশান্তচন্দ্র মহলানবিশ প্রমুখ বিজ্ঞানী বিজ্ঞানের অগ্রগতির জন্য ভাবলেও মাতৃভাষায় বিজ্ঞানের অগ্রগতির জন্য স্যার সত্যেন্দ্রনাথ বসুর উদ্যোগে ১৯৪৮ খ্রিষ্টাব্দের ২৫ জানুয়ারি কলকাতায় বঙ্গীয় বিজ্ঞান পরিষদ প্রতিষ্ঠিত হয়। তিনি মনে করতেন বিজ্ঞানের অগ্রগতির জন্য মাতৃভাষা অতীব গুরুত্বপূর্ণ। ১৯৪৮ খ্রিস্টাব্দের জানুয়ারি মাসে প্রতিষ্ঠার দিন থেকেই মুখপত্র হিসেবে বঙ্গীয় বিজ্ঞান পরিষদের উদ্যোগে বাংলা ভাষায় ***জ্ঞান-বিজ্ঞান*** নামে একটি ম্যাগাজিন প্রকাশিত হয়। পরবর্তীতে এখান থেকে বিভিন্ন বিজ্ঞান বিষয়ক পুস্তকও প্রকাশিত হয়।

গোপালচন্দ্র ভট্টাচার্য সত্যেন্দ্রনাথ বসুকে বঙ্গীয় বিজ্ঞান পরিষদ প্রতিষ্ঠা করতে সাহায্য করেন। পুলিন বিহারী দাসের সঙ্গে তিনি অক্লান্ত ভাবে বিজ্ঞান জনপ্রিয়করণের কর্মকাণ্ডে শ্রম দেন। ১৯৫০ খ্রিষ্টাব্দে তিনি *জ্ঞান ও বিজ্ঞান* নামক বঙ্গীয় বিজ্ঞান পরিষদের পত্রিকার সম্পাদকের দায়িত্ব গ্রহণ করেন।

## তথ্যসূত্র

বিষয়শ্রেণী:ভারতের গবেষণা প্রতিষ্ঠান
বিষয়শ্রেণী:কলকাতার গবেষণা প্রতিষ্ঠান
বিষয়শ্রেণী:১৯৪৮-এ প্রতিষ্ঠিত
বিষয়শ্রেণী:পশ্চিমবঙ্গের গবেষণা প্রতিষ্ঠান
বিষয়শ্রেণী:বাংলার নবজাগরণ
বিষয়শ্রেণী:বাংলার নবজাগরণের সঙ্গে যুক্ত শিক্ষাপ্রতিষ্ঠান
বিষয়শ্রেণী:ভারত ভিত্তিক বৈজ্ঞানিক সংগঠন
হেলেন হেইস

**হেলেন হেইস ম্যাকআর্থার** (; প্রদত্ত নাম: ব্রাউন, ১০ অক্টোবর ১৯০০ - ১৭ মার্চ ১৯৯৩) ছিলেন একজন মার্কিন অভিনেত্রী। আট দশকের অধিক সময়ের কর্মজীবনে তিনি মঞ্চ, চলচ্চিত্র ও টেলিভিশনে কাজ করেছেন। মঞ্চে তার কাজের জন্য তিনি "মার্কিন থিয়েটারের ফার্স্ট লেডি" আখ্যা লাভ করেন এবং তিনি ১৫ জন অভিনয়শিল্পীর একজন, যিনি একটি করে অস্কার, এমি, গ্র্যামি ও টনি পুরস্কার অর্জন করেছেন। তিনি ১৯৮৬ সালে রোনাল্ড রেগনের হাত থেকে মার্কিন যুক্তরাষ্ট্রের সর্বোচ্চ বেসামরিক সম্মাননা প্রেসিডেন্সিয়াল মেডেল অব ফ্রিডম অর্জন করেন। ১৯৮৮ সালে তিনি ন্যাশনাল মেডেল অব আর্টসে ভূষিত হন।

হেইস শৈশবেই মঞ্চ অভিনয়ের সাথে যুক্ত হন। তার অভিনীত প্রথম সবাক চলচ্চিত্র *[[দ্য সিন অব ম্যাডেলন ক্লডেট]]* (১৯৩২)-এ অভিনয়ের জন্য শ্রেষ্ঠ অভিনেত্রী বিভাগে অস্কার লাভ করেন এবং ভেনিস চলচ্চিত্র উৎসব থেকে দর্শকদের পছন্দে জনপ্রিয় অভিনেত্রী হিসেবে ভল্পি কাপ লাভ করেন। *[[এয়ারপোর্ট (১৯৭০-এর চলচ্চিত্র)|এয়ারপোর্ট]]* (১৯৭০) চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে অস্কার লাভ করেন। এছাড়া তিনি *অ্যানেস্তেশিয়া* (১৯৫৬) ও *হার্বি রাইডস অ্যাগেইন* (১৯৭৪) চলচ্চিত্রে অভিনয় করে দুটি গোল্ডেন গ্লোব পুরস্কারের মনোনয়ন লাভ করেন।

১৯৮৪ সাল থেকে ওয়াশিংটন ডিসিতে পেশাদার মঞ্চনাটকের স্বীকৃতি হিসেবে তার নামানুসারে বাৎসরিক হেলেন হেইস পুরস্কার প্রদান করা হয়ে আসছে। নিউ ইয়র্ক সিটির ফোর্টি সিক্সথ স্ট্রিটে ১৯৫৫ সালে প্রতিষ্ঠিত সাবেক ফুলটন থিয়েটারের নাম পরিবর্তন করে হেলেন হেইস থিয়েটার রাখা হয়। ১৯৮২ সালে এই থিয়েটার ভেঙ্গে ফেলা হলে নিকটবর্তী লিটল থিয়েটারের নাম পরিবর্তন করে তার নামানুসারে নামকরণ করা হয়। হেলেন হেইসকে ২০শ শতাব্দীর মঞ্চনাটকের সেরা প্রধান অভিনেত্রী হিসেবে গণ্য করা হয়।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯০০-এ জন্ম
বিষয়শ্রেণী:১৯৯৩-এ মৃত্যু
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:ওয়াশিংটন ডিসির অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:মার্কিন রোমান ক্যাথলিক
বিষয়শ্রেণী:প্রেসিডেনশিয়াল মেডেল অব ফ্রিডম প্রাপক
বিষয়শ্রেণী:জাতীয় শিল্পকলা পদক প্রাপক
বিষয়শ্রেণী:আমেরিকান থিয়েটার হল অব ফেমে অন্তর্ভুক্ত ব্যক্তি
বিষয়শ্রেণী:শ্রেষ্ঠ অভিনেত্রী বিভাগে একাডেমি পুরস্কার বিজয়ী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
বিষয়শ্রেণী:কেনেডি সেন্টার সম্মাননা প্রাপক
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:টনি পুরস্কার বিজয়ী
বিষয়শ্রেণী:নাট্যধর্মী ধারাবাহিকে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী
বিষয়শ্রেণী:শ্রেষ্ঠ অভিনেত্রী বিভাগে ভোল্পি কাপ বিজয়ী
বিষয়শ্রেণী:আইরিশ বংশোদ্ভূত অভিনেত্রী
বিষয়শ্রেণী:মার্কিন যুক্তরাষ্ট্রে রক্ষণশীলতা
বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক
বিষয়শ্রেণী:মার্কিন যুক্তরাষ্ট্রের জাতীয় শিল্পকলা পদক প্রাপক
বিষয়শ্রেণী:নাট্যধর্মী ধারাবাহিকে সেরা প্রধান অভিনেত্রী বিভাগে প্রাইমটাইম এমি পুরস্কার বিজয�
বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী
বিষয়শ্রেণী:২০শ শতাব্দীর রোমান ক্যাথলিক
শাহানা গোস্বামী

**শাহানা গোস্বামী** (জন্ম: ৯ মে ১৯৮৬) একজন ভারতীয় অভিনেত্রী। তিনি *[[রক অন!!]]* (২০০৮) চলচ্চিত্রের জন্য শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কার ও শ্রেষ্ঠ পার্শ্ব অভিনেত্রী বিভাগে স্ক্রিন পুরস্কার অর্জন করেন। এছাড়া তিনি *ফিরাক* (২০০৮) চলচ্চিত্রের জন্য শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার ও স্ক্রিন পুরস্কারের মনোনয়ন লাভ করেন। তিনি ভারতীয় অর্থনীতিবিদ ওমকার গোস্বামীর কন্যা।

## চলচ্চিত্রের তালিকা

## টেলিভিশন

## পুরস্কার

## তথ্যসূত্র

## বহিঃসংযোগ
* 

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:বাঙালি ব্যক্তি
বিষয়শ্রেণী:নয়াদিল্লির অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:সোফিয়া মহিলা কলেজের প্রাক্তন শিক্ষার্থী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কার বিজয়ী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে স্ক্রিন পুরস্কার বিজয়ী
বিষয়শ্রেণী:ভারতীয় ওয়েব ধারাবাহিক অভিনেত্রী
জামাই মেলা (দ্ব্যর্থতা নিরসন)

**জামাই মেলা** নামে নিম্নের মেলাসমূহে নির্দেশ করতে পারে:

* জামাই মেলা, জামালপুর, বাংলাদেশের জামালপুর জেলার সদর উপজেলার ঘোড়াধাপ ইউনিয়নের গোপালপুর বাজারে অনুষ্ঠিত বার্ষিক গ্রাম্য মেলা।
* জামাই মেলা, গাজীপুর, বাংলাদেশের গাজীপুর জেলার কালীগঞ্জ উপজেলার বিনিরাইল গ্রামে অনুষ্ঠিত বার্ষিক গ্রাম্য মেলা।
* পোড়াদহ মেলা,  বগুড়া জেলার পোড়াদহের এই মেলাকেও অনেকে জামাই মেলা বলে থাকেন।
জামাই মেলা, গাজীপুর

**জামাই মেলা** বা **জামাই মৎস মেলা** বাংলাদেশের গাজীপুর জেলার কালীগঞ্জ উপজেলার বিনিরাইল গ্রামে অনুষ্ঠিত বার্ষিক গ্রাম্য মেলা। মেলাটি প্রতি বছর পৌষ সংক্রান্তিতে অর্থাৎ বাংলা পৌষ মাসের শেষ দিনে অনুষ্ঠিত হয়। 

## প্রধান আকর্ষণ
এই মেলার প্রধান প্রাণ হলো বিশাল আকৃতির সব মাছ।

থাম্ব|২০২৫ সালে জামাই মেলার ছবি|কেন্দ্র

মাছের ধরন: চিতল, আইড়, বোয়াল, বাঘাইড়, কাতল ও রুই মাছসহ নানা পদের সামুদ্রিক ও দেশীয় মাছ এখানে পাওয়া যায়। 

প্রতিযোগিতা: মেলায় জামাই ও শ্বশুরদের মধ্যে বড় মাছ কেনার এক নীরব প্রতিযোগিতা চলে। অনেকে কয়েক হাজার টাকা থেকে শুরু করে লক্ষাধিক টাকা দিয়েও মাছ কেনেন কেবল আভিজাত্য ও ঐতিহ্যের টানে। 

## ইতিহাস
বাম|থাম্ব|জামাই মেলায় মাছ হাতে একজন ক্রেতা
অনেকের মতে পৌষ সংক্রান্তি উপলক্ষে ১৯১০ সাল থেকে মেলাটি অনুষ্ঠিত হচ্ছে। আবার অনেকের মতে, ১৮’শতকে মেলাটির প্রচলন হয়। মূলত মৎস মেলা হিসেবে শুরু হলেও পরবর্তীতে এটি জামাই মেলা নামে পরিচিতি পায়। প্রতি বছর মেলা উপলক্ষে গাজীপুরের কয়েকটি উপজেলার মানুষ তাদের মেয়ের জামাতাকে বাড়িতে নিমন্ত্রণ জানায়। মেয়েরা তাদের স্বামীদের নিয়ে মেলা উপলক্ষে তাদের পিতা-মাতার বাড়িতে আসেন। জামাতাগণ মেলা থেকে মৎস ক্রয় করে থাকেন যার ফলে এটি জামাই মেলা নামে পরিচিতি পায়। গাজীপুর ছাড়াও আশেপাশের জেলা থেকেও অনেকে মেলাটিতে আসেন।
কেন্দ্র|থাম্ব|197x197পিক্সেল|জামাই মেলার মিষ্টান্ন
মেলায় মৎস ছাড়া স্থানীয় বিক্রেতাগণ বিভিন্ন মিষ্টান্ন জাতীয় খাবার যেমন, চমচম, রসগোল্লা, সন্দেশসহ আসবাবপত্র, খেলনা ইত্যাদি বিক্রি করেন। মেলায় কেনাকাটার পাশাপাশি গ্রামীণ ঐতিহ্য অনুসারে বিনোদনের জন্য পুতুল নাচ, নাগর দোলা ও লাঠি খেলা ইত্যাদির আয়োজন করা হয়।

## সাংস্কৃতিক ও সামাজিক গুরুত্ব
সর্বজনীন উৎসব: শুরুতে এটি হিন্দু ধর্মাবলম্বীদের পৌষ সংক্রান্তি উৎসবের অংশ থাকলেও বর্তমানে এটি সকল ধর্মের মানুষের জন্য একটি মিলনমেলায় পরিণত হয়েছে। 

## ঐতিহ্য
১৮ শ শতকের দিকে স্থানীয় এক জমিদারের উদ্যোগে এই মেলার শুরু হয়েছিল বলে ধারণা করা হয়। আদিতে এটি ছিল একটি ক্ষুদ্র মৎস্য মেলা, যা নবান্ন উৎসবের সাথে যুক্ত ছিল। কালক্রমে এটি জামাই মেলা হিসেবে পরিচিতি পায় কারণ এই দিন জামাইরা মেলা থেকে বড় মাছ কিনে শ্বশুরবাড়ি যান। 

## যোগাযোগ
ট্রেনে জয়দেবপুর স্টেশন থেকে সিএনজি বা অটো দিয়ে যাওয়া যায়। এছাড়াও **ঢাকা-টঙ্গী থেকে:** মীরের বাজার → কালীগঞ্জ → ফুলদি → বিনিরাইল মেলা।

**গাজীপুর সদর থেকে:** জয়দেবপুর → নরুন → আজমতপুর → বিনিরাইল মেলা। **কাপাসিয়া** → চাঁদপুর → নোয়াপাড়া/ভাকুয়াদী → বিনিরাইল মেলা। **ঘোড়াশাল থেকে:** দোলন বাজার হয়ে সরাসরি বিনিরাইল মেলা।

## আরও দেখুন
*মেলা
*পোড়াদহ মেলা
*পৌষমেলা
*কেন্দুলি মেলা
*রুহিয়া আজাদ মেলা
*জামাই মেলা, জামালপুর

## তথ্যসূত্র

বিষয়শ্রেণী:বাংলাদেশের মেলা
বিষয়শ্রেণী:বাংলাদেশের সংস্কৃতি
বিষয়শ্রেণী:গাজীপুর জেলা
স্ট্র্যান্ড রোড, কলকাতা

**স্ট্র্যান্ড রোড**, যা স্ট্র্যান্ড নামেও পরিচিত। এটি ভারতের কলকাতা শহরের কেন্দ্রস্থলে অবস্থিত একটি বড় সড়ক পথ। হুগলি নদীর পূর্ব তীর বরাবর চলমান সড়কটি প্রিন্সেপ ঘাটকে নিমতলা ক্রিমেটোরিয়াম এবং শোভাবাজার আশপাশের এলাকার সঙ্গে যুক্ত করে।

## ইতিহাস
স্ট্র্যান্ড রোডটি ১৮২৮ লটারির কমিটি দ্বারা নির্মিত হয়েছিল, যা পূর্বে দীর্ঘ দীর্ঘস্থায়ী নদী তীর ছিল। ইতিহাসবিদ এইচ.এ.এ কটনের মতে প্রিন্সেপ ঘাট থেকে হাটখোলা ঘাট পর্যন্ত রাস্তাটি বিস্তৃত ছিল। প্রিন্সেপ ঘাটের চারপাশের এলাকাটি নদীর তলদেশের একটি বড় অংশ পুনরুদ্ধার করে গড়ে উঠেছিল।

১৮৩৮ সালে নির্মিত, বাবু ঘাট স্ট্র্যান্ড রোডে ডরিক গ্রিক  শৈলীর একটি উল্লেখযোগ্য স্মৃতিস্তম্ভ। এটি দক্ষিণেশ্বর কালী মন্দিরের প্রতিষ্ঠাতা রাণী রাসমণির স্বামী বাবু রাজ চন্দর দাসের দ্বারা উদ্বোধন করা হয়েছিল। অবিলম্বে হাইকোর্টের পশ্চিমে চাঁদপাল ঘাট গড়ে ওঠে, যেটি চন্দ্রনাথ পালের নামে নামকরণ করা হয়েছিল, যিনি তৎকালীন সময়ে ওই স্থানে **রিফ্রেশমেন্ট অফ পেডেস্ট্রিংস এন্ড বোটমেন**(বাংলাঃ পথচারী ও মাঝিদের বিশ্রাম) নামে একটি দোকান মালিক। ঘাটটি কমপক্ষে ১৭৭৪ (স্ট্র্যান্ড রোড নিজেই পূর্বাভাস) থেকে পথ চলা শুরু করে এবং অবশেষে ভারতের ঔপনিবেশিক শাসক ও প্রশাসকদের আগমনের কেন্দ্র বিন্দু হয়ে ওঠে এবং শহর রেল ভ্রমণ আবির্ভাব পূর্বে শহর ছাড়ে।

ইডেন গার্ডেন্স, ভারতের প্রাচীনতম ক্রিকেট মাঠ এবং এশিয়াতে বৃহত্তম, যা বাবু ঘাটের বিপরীতে স্ট্র্যান্ড রোডে অবস্থিত।

## তথ্যসূত্র

## বহিঃসংযোগ

বিষয়শ্রেণী:কলকাতার রাস্তা
পানাগড়

**পানাগড়** পশ্চিমবঙ্গের পশ্চিম বর্ধমান জেলার দুর্গাপুর মহকুমার অন্তর্গত কাঁকসা সমষ্টি উন্নয়ন ব্লকে অবস্থিত। এটি দুর্গাপুর শহরের পূর্ব দিকের শহরতলি এলাকার অন্তর্গত। 
## ভৌগোলিক অবস্থান
### অবস্থান
পানাগড় ২৩.৪৫° উত্তর থেকে ৮৭.৪৩° পূর্বে অবস্থিত। শহরটি সমুদ্রতল থেকে ৫৮ মিটার (১৯০ ফুট) উপরে অবস্থিত।

আসানসোল-দুর্গাপুর অঞ্চল ল্যাটেরাইট মৃত্তিকা দ্বারা গঠিত। এই অঞ্চল দুটি শক্তিশালী নদী - দামোদর এবং অজয়ের মধ্যবর্তী স্থানে অবস্থিত। এ অঞ্চলে নদী দুটি একে-অপরের সমান্তরালভাবে প্রবাহিত। দুই নদীর মাঝামাঝি গড় দূরত্ব প্রায় ৩০ কিমি।
### নগরায়ন
২০১১ সালের আদমশুমারি অনুযায়ী, দুর্গাপুর মহকুমার জনসংখ্যার ৭৯.২২% শহুরে এবং ২০.৭৮% গ্রামের বাসিন্দা ছিল। দুর্গাপুর মহকুমার একমাত্র পৌরসংস্থা দুর্গাপুরে অবস্থিত এবং মহকুমাটিতে ৩৮ টি (+১ টি আংশিকভাবে) সেন্সাস টাউন রয়েছে (আংশিকভাবে মানচিত্রে উপস্থাপিত হয়েছে; মানচিত্রে চিহ্নিত সকল স্থান পূর্ণ পর্দার মানচিত্রে সংযুক্ত)।

## ভারতীয় বিমান বাহিনীর ঘাঁটি
দ্বিতীয় বিশ্বযুদ্ধের সময় ১৯৪৪ সালে পানাগড় বিমানবন্দরটি নির্মিত হয়েছিল। এটি ভারতীয় বিমানবাহিনীর জন্য একটি ঘাঁটি হিসাবে কাজ করে। ২০১৬ সালে বিমানবন্দরটির নামকরণ করা হয় *এয়ার ফোর্স স্টেশন অর্জান সিং*' নামে।

## সেনানিবাস
দেশের ৬২ টি ক্যান্টনমেন্টের মধ্যে একটি পানাগড়ে অবস্থিত।
## জনপরিসংখ্যান
ভারতের ২০১১ সালের আদমশুমারি অনুসারে পানাগড়ের মোট জনসংখ্যা ৫,৫১০ জন, যার মধ্যে ২,৭৯৬ জন (৫১%) পুরুষ এবং ২,৭১৪ জন (৪২%) মহিলা ছিল। ৬ বছরের কম বয়স্ক জনগণের  জনসংখ্যা ৫৬০ জন। পানাগড়ে মোট জনসংখ্যার মধ্যে ৩,৮৩৬ জন সাক্ষর (৬ বছরের বেশি বয়স্ক লোকের সংখ্যার ৭৮.৯৩%)।
## পরিবহন ব্যবস্থা
পানাগড় বর্ধমান-আসানসোল বিভাগে একটি স্টেশন, যা হাওড়া-গয়া-দিল্লি রেলপথ, হাওড়া-এলাহাবাদ-মুম্বাই রেলপথ এবং হাওড়া-দিল্লির প্রধান রেলপথের একটি অংশ।

এর আগে, জাতীয় সড়ক ১৯ বা এনএইচ ১৯ পানাগড় বাজারের মধ্য দিয়ে অগ্রসর হয়েছে। ২০১৪ সালে ভিড় বাজার এলাকা থেকে দূরে একটি বাইপাস নির্মাণ করা হয়েছিল। পুরোনো গ্র্যান্ড ট্রাঙ্ক রোডটি শহরের মধ্য দিয়ে চলে গেছে।

রাজ্য সড়ক ১৪ পানাগড়ের মধ্য দিয়ে যায়। এসএইচ ১৪-এর দুবরাজপুর-পানাগড় অংশটি পানাগড়-মোরগ্রাম মহাসড়কের অংশ।

## শিক্ষা ব্যবস্থা
পানাগড়ে  রয়েছে পাঁচটি প্রাথমিক বিদ্যালয়, রামকৃষ্ণ আশ্রম বিদ্যাপিঠ, কেন্দ্রীয় বিদ্যালয়, মাধ্যমিক বিদ্যালয় (পানাগড় রেলওয়ে কলোনি স্কুল) এবং দুটি উচ্চ মাধ্যমিক বিদ্যালয় (পানাগড় বাজার হিন্দি উচ্চ বিদ্যালয় এবং কাঁকসা উচ্চ বিদ্যালয়)।

### পেশাগত শিক্ষা
পানাগড়ে দুটি প্রকৌশল কলেজ রয়েছে। এগুলি হল- আর্যভট্ট ইনস্টিটিউট অফ ইঞ্জিনিয়ারিং অ্যান্ড ম্যানেজমেন্ট দুরগাপুর এবং টেকনো ইন্ডিয়া, দুর্গাপুর।

## স্বাস্থ্যসেবা
পানাগড়ে একটি ব্লক প্রাথমিক স্বাস্থ্য কেন্দ্র রয়েছে।
## তথ্যসূত্র

## বহিঃসংযোগ

বিষয়শ্রেণী:পশ্চিম বর্ধমান জেলার শহর ও নগর
জামাই মেলা, জামালপুর

**জামাই মেলা** বাংলাদেশের জামালপুর জেলার সদর উপজেলার ঘোড়াধাপ ইউনিয়নের গোপালপুর বাজারে অনুষ্ঠিত বার্ষিক গ্রাম্য মেলা। ৩ দিন স্থায়ী এই মেলাটি বাংলা চৈত্র মাসের ১ তারিখে শুরু হয়ে ৩ তারিখে শেষ হয়।

## ইতিহাস
ব্রিটিশ শাসনামলে ১৮০০-এর দশকে গোপালপুর বাজারে একটি বটবৃক্ষের নিচে বারুনি স্নান উপলক্ষ্যে হিন্দু সম্প্রদায় সেখানে জমায়েত হতো। সেখান থেকে চৈত্র মেলার উৎপত্তি। এক সময় মুসলমানরাও মেলাটিকে ইসলামি মেলা নাম দিয়ে পালন করতে শুরু করে। পরবর্তীতে সব ধর্ম ও বর্ণের মানুষের কাছে মেলাটি জনপ্রিয় হয়ে উঠে এবং এটি জামাই মেলা নামে পরিচিতি লাভ করে।

প্রতি বছর মেলা উপলক্ষ্যে এ অঞ্চলের কয়েকটি ইউনিয়নের মানুষ তাদের মেয়ের জামাতাকে বাড়িতে নিমন্ত্রণ জানায়। মেয়েরা তাদের স্বামীদের নিয়ে মেলা উপলক্ষ্যে তাদের পিতা-মাতার বাড়িতে আসেন। যার ফলে মেলাটির নাম জামাই মেলা নামে পরিচিতি পায়।

## মেলার সামগ্রী
মেলা উপলক্ষ্যে স্থানীয় বিক্রেতাগণ বিভিন্ন মিষ্টান্ন জাতীয় খাবার যেমন, চমচম, রসগোল্লা, সন্দেশ ইত্যাদি বিক্রি করেন। এছাড়া মেলায় নিত্য প্রয়োজনীয় ব্যবহার্য্য পণ্য যেমন,  তৈজসপত্র, আসবাপত্র, বিভিন্ন প্রকার ফার্নিচার ও লোহার সামগ্রী ইত্যাদি পাওয়া যায়।

মেলায় কেনাকাটার পাশাপাশি গ্রামীণ ঐতিহ্য অনুসারে বিনোদনের জন্য পুতুল নাচ, নাগর দোলা ও লাঠি খেলা ইত্যাদির আয়োজন করা হয়।
## আরও পড়ুন
*মেলা
*পোড়াদহ মেলা
*রুহিয়া আজাদ মেলা
*জামাই মেলা, গাজীপুর
*পৌষমেলা
*কেন্দুলি মেলা

## তথ্যসূত্র

বিষয়শ্রেণী:বাংলাদেশের মেলা
বিষয়শ্রেণী:বাংলাদেশের সংস্কৃতি
বিষয়শ্রেণী:জামালপুর জেলা